als_Latn dik_Latn tur_Latn
Udhëtimi për në Podgoricë të shtunën e kaluar, krahas miqësores Çelik-Vllaznia iu ka shërbyer drejtuesve të klubit kuqeblu të zhvillojnë një takim të rëndësishëm me homologët e Buduçnostit, për të shtuar e thelluar bashkëpunimet mes dy klubeve. Kryesisht në rrang të Akademive të Futbollit, që konsiderohet edhe si e ardhmja e të dy klubeve përkatëse. Të shoqëruar nga menaxheri Ardian Zaganjori, i cili ishte edhe koordinatori i miqësores së luajtur mes Vllaznisë dhe Çelik, drejtori sportiv i klubit të futbollit Vllaznia, Armir Grima u prit në mjediset e klubit Buduçnost nga homologu i tij në këtë klub, Budimir Miranoviç. Nga sa mësohet, të dy drejtuesit e klubeve përkatëse, që konsiderohen si klubet më me traditë në Shqipëri dhe Mal të Zi, krahas angazhimit dhe bashkëpunimit me skuadrat e para, vëmendjen kryesore e kanë përqendruar në bashkëpunimin në rrang të Akademive të Futbollit. Por krahas bashkëpunimit në rrang klubesh, drejtuesit e Buduçnostit dhe të Vllaznisë, Budimir Miranoviç dhe Armir Grima, hodhën idenë e organizimit të një veprimtarie ballkanike me këto grupmosha, dhe për këtë u la detyrë që në ditët e ardhshme të marrin kontaktet e duhura edhe me shtetet e tjera ballkanike. Premtimet e marra në këtë takim, pritet të vihen shumë shpejt në jetë, ndërkohë që gjatë ditëve të ardhshme, përfaqësues të klubit malazez Buduçnost do të jenë në Shkodër për të zhvilluar një takim me kryetarin e Bashkisë së Shkodrës, Lorenc Luka.
Kuqeblutë e Buduçnostit, nismëtarë të Kupës Ballkanike0
Share.
als_Latn als_Latn eng_Latn